|  |  |
| --- | --- |
| 1. **Kápolnásnyék Község Önkormányzat Képviselő-testülete** 2. **2475. Kápolnásnyék, Fő utca 28.** 3. **Tel.: 22/574-100, Fax: 22/368-018** 4. **e-mail: hivatal@kapolnasnyek.hu** |  |

**Ügyiratszám: K/730/2021**

**DÖNTÉSELŐKÉSZÍTŐ**

**IRAT**

**Kápolnásnyék Község Önkormányzat Képviselő-testületének**

**hatáskörében eljáró**

**Kápolnásnyék Község Polgármestere**

**részére**

Tárgy: Hozzájárulás a Kápolnásnyék 1053/1 hrsz-ú ingatlanra bejegyzett építési tilalom törléséhez

Készítette: Szabóné Ánosi Ildikó jegyző

Az előterjesztéssel kapcsolatos törvényességi észrevétel:

Rendelet

**Határozat** X normatív

határozat

Az előterjesztés a kifüggesztési helyszínen közzétehető:

igen x

nem

Pálinkó Gáborné (Érd, Calvin tér 2.) szám alatti lakos a Kápolnásnyék 1053/1 hrsz-ú kivett beépítetlen ingatlan tulajdonosa az alábbi kéréssel kereste meg önkormányzatunkat.

A 1053/1 hrsz-ú, 2475 Kápolnásnyék Mikszáth utca 4. szám-ú ingatlanra vonatkozóan a Székesfehérvári Járási Tanács VB. Építési Osztálya 1965-ben végleges építési tilalmat jegyeztetett be, mely tilalom a mai napig fennáll.

Kápolnásnyék Község Önkormányzat Képviselő-testületének (jelenleg hatályos) a Helyi Építési Szabályzatról szóló 14/2018. (XI.20.) önkormányzati rendelete (a továbbiakban: HÉSZ), valamint a korábbi, 4/2002 (II.26.) számú Helyi építési szabályzat rendelet alapján az 1053/1 hrsz-ú ingatlan a település beépítésre szánt, Kertvárosias lakóterület (Lke-1) övezeti besorolású területén van.

A hatályos településrendezési eszközök (HÉSZ, Településszerkezeti terv) nem tartalmaznak olyan településrendezési célt, amellyel összefüggésben az 1053/1 hrsz-ú ingatlanra bejegyzett végleges építési tilalom továbbra is jogszerű lenne, ezért annak fenntartása a továbbiakban nem indokolt.

Az épített környezet alakításáról és védelméről szóló 1997. évi LXXVIII. törvény (a továbbiakban: Étv.) 20.§ (2) bekezdése értelmében a tilalmat a feltétlenül szükséges mértékre és időtartamra kell korlátozni, és azt haladéktalanul meg kell szüntetni, ha az elrendelésének alapjául szolgáló okok már nem állnak fenn.

Fentiek értelmében nincs akadálya az 1053/1 hrsz-ú ingatlanra bejegyzett végleges építési tilalom törlésének.

Kápolnásnyék, 2021. február 19.

Podhorszki István

polgármester

Határozati javaslat

Kápolnásnyék Község Önkormányzata Képviselő-testületének

..... /2021.(II.19)

határozata

hozzájárulás a Kápolnásnyék 1053/1 hrsz-ú ingatlanról történő építési tilalom törléséhez

Kápolnásnyék Község Önkormányzat Polgármestere - a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Kormányrendeletre, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerint – Kápolnásnyék Község Önkormányzat Képviselő-testületének hatáskörében eljárva az alábbi döntést hozta:

A Pálinkó Gáborné (2030 Érd, Calvin tér 2.) tulajdonát képező, 2475 Kápolnásnyék Mikszáth utca 4. szám, 1053/1 hrsz alatti, kivett beépítetlen ingatlanra a Székesfehérvári Járási Tanács VB. Építési Osztálya jogosult javára 9051/1966 számon bejegyzett, végleges építési tilalom törléséhez hozzájárulok, mivel Kápolnásnyék Község Önkormányzat Képviselő-testületének a Helyi Építési Szabályzatról szóló 14/2018. (XI.20.) önkormányzati rendelete nem rendelkezik az érintett ingatlanra vonatkozóan építési tilalom elrendeléséről, fenntartásáról.

Felkérem a jegyzőt, hogy a határozatom végrehajtásához szükséges intézkedéseket haladéktalanul tegye meg.

A határozat végrehajtásáért felelős: Szabóné Ánosi Ildikó jegyző

A határozat végrehajtásának határideje: azonnali